Návrh ROZHODNUTIE EURÓPSKEHO PARLAMENTU A RADY o mobilizácii Európskeho fondu na prispôsobenie sa globalizácii podľa bodu 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2014/009 EL/Sprider Stores) /* COM/2014/0620 final */





DÔVODOVÁ SPRÁVA KONTEXT NÁVRHU 1. Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (ďalej len „EGF“), sú stanovené v nariadení Európskeho parlamentu a Rady (ES) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006[1] (ďalej len „nariadenie o EGF“). 2. Grécke orgány podali žiadosť EGF/2014/009 EL/Sprider Stores o finančný príspevok z fondu EGF v dôsledku prepúšťania v spoločnosti Sprider Stores S.A v Grécku. 3. Po preskúmaní tejto žiadosti Komisia v súlade so všetkými uplatniteľnými ustanoveniami nariadenia o EGF dospela k záveru, že podmienky na udelenie finančného príspevku z fondu EGF sú splnené. ZHRNUTIE ŽIADOSTI Žiadosť o podporu z EGF || EGF/2014/009 EL/Sprider Stores Členský štát || Grécko Regióny, ktorých sa podpora najviac týka (úroveň NUTS 2) || Κεντρική Μακεδονία (Stredná Makedónia) (EL12) Aττική (Atika) (EL30) Dátum podania žiadosti || 6. 6. 2014 Dátum potvrdenia prijatia žiadosti || 13. 6. 2014 Dátum žiadosti o dodatočné informácie || 20. 6. 2014 Termín na poskytnutie dodatočných informácií || 1. 8. 2014 Termín na dokončenie posúdenia || 24. 10. 2014 Intervenčné kritérium || Článok 4 ods. 1 písm. a) nariadenia o EGF Hlavný podnik || Sprider Stores S.A. Odvetvie(-a) hospodárskej činnosti (divízia NACE rev. 2)[2] || Divízia 47 („Maloobchod, okrem motorových vozidiel a motocyklov“) Počet pobočiek, dodávateľov a nadväzujúcich výrobcov || 0 Referenčné obdobie (štyri mesiace) || 17. november 2013 – 17. marec 2014 Počet prepustených osôb alebo prípadov ukončenia činnosti počas referenčného obdobia a) || 703 Počet prepustených osôb alebo prípadov ukončenia činnosti pred referenčným obdobím alebo po ňom b) || 58 Celkový počet prepustených osôb (a + b) || 761 Celkový odhadovaný počet dotknutých príjemcov || 761 Počet dotknutých mladých ľudí, ktorí nie sú zamestnaní, ani nie sú v procese vzdelávania alebo odbornej prípravy (NEET) || 550 Rozpočet na personalizované služby (v EUR) || 11 941 500 Rozpočet na vykonávanie fondu EGF[3] (EUR) || 210 000 Celkový rozpočet (v EUR) || 12 151 500 Príspevok z fondu EGF (60 %) (v EUR) || 7 290 900 POSÚDENIE ŽIADOSTI Postup 4. Grécke orgány podali žiadosť EGF/2014/009 EL/Sprider Stores 6. júna 2014, t. j. do 12 týždňov odo dňa, v ktorom boli splnené intervenčné kritériá stanovené v nasledujúcich odsekoch 6 až 8. Komisia potvrdila príjem žiadosti 13. júna 2014, t. j. do dvoch týždňov od dátumu podania žiadosti. Dňa 20. júna 2014 Komisia požiadala grécke orgány o poskytnutie dodatočných informácií. Tieto dodatočné informácie boli poskytnuté do šiestich týždňov od dátumu podania žiadosti. Termín 12 týždňov od prijatia úplnej žiadosti, do ktorého by Komisia mala dokončiť svoje posúdenie súladu žiadosti s podmienkami na poskytnutie finančného príspevku, uplynie 24. októbra 2014. Oprávnenosť žiadosti Príslušné podniky a príjemcovia 5. Žiadosť sa týka 761 prepustených pracovníkov zo Sprider Stores S.A., ktorý pôsobil v hospodárskom odvetví klasifikovanom v rámci divízie 47 NACE Rev. 2 („Maloobchod, okrem motorových vozidiel a motocyklov“). Predajne sa nachádzali najmä v regiónoch na úrovni NUTS 2[4] Κεντρική Μακεδονία (Stredná Makedónia) (EL12) a Aττική (Atika) (EL30). Intervenčné kritériá 6. Grécke orgány predložili žiadosť podľa intervenčného kritéria článku 4 ods. 1 písm. a) nariadenia o EGF, v ktorom sa vyžaduje, aby počas referenčného obdobia štyroch mesiacov dosiahol počet prepustených pracovníkov alebo samostatne zárobkovo činných osôb, ktoré ukončili svoju činnosť, najmenej 500 osôb v jednom podniku v členskom štáte vrátane pracovníkov, ktorí boli prepustení u dodávateľov daného podniku a u jeho nadväzujúcich výrobcov. 7. Referenčné obdobie štyroch mesiacov trvalo od 17. novembra 2013 do 17. marca 2014. 8. Žiadosť sa týka 703 pracovníkov Sprider Stores prepustených[5] počas referenčného obdobia štyroch mesiacov. Stanovenie počtu prepustených osôb a prípadov ukončenia činnosti 9. Celkový počet prepustených osôb sa vypočítal od dátumu ukončenia pracovného pomeru de facto alebo uplynutia doby, na ktorú bol uzavretý. Oprávnení príjemcovia 10. Okrem už uvedených pracovníkov zahŕňajú oprávnení príjemcovia aj 58 pracovníkov prepustených pred referenčným obdobím štyroch mesiacov. Títo pracovníci boli prepustení po všeobecnom oznámení o plánovanom prepúšťaní 30. septembra 2013. Je možné stanoviť jasnú príčinnú súvislosť s udalosťou (podnik vyhlásil konkurz), ktorá spustila prepúšťanie počas referenčného obdobia. 11. Celkový počet oprávnených príjemcov je 761. Súvislosť medzi prepúšťaním a celosvetovou finančnou a hospodárskou krízou, ktorou sa zaoberá nariadenie (ES) č. 546/2009 12. S cieľom stanoviť súvislosť medzi prepúšťaním a ukončením činnosti a celosvetovou finančnou a hospodárskou krízou, na ktorú sa zameriava nariadenie (ES) č. 546/2009, Grécko uvádza, že grécke hospodárstvo je v hlbokej recesii už šiesty rok za sebou (2008 – 2013). Podľa gréckeho štatistického úradu ELSTAT od roku 2008 klesol HDP Grécka o 25,7 percentuálnych bodov, verejná spotreba o 21 percentuálnych bodov a súkromná spotreba o 32,3 percentuálnych bodov, pričom nezamestnanosť stúpla o 20,6 percentuálnych bodov. 13. Pokles HDP navyše spôsobil prehĺbenie rozdielu medzi HDP na obyvateľa Grécka a EÚ, čím sa zastavilo napredovanie Grécka smerom k hospodárskej konvergencii v období rokov 1995 – 2007. 14. S cieľom riešiť splátky zahraničného dlhu grécka vláda v roku 2008 prijala nepopulárne opatrenia, ako napríklad zvýšenie daňových výnosov, zjednodušenie verejných výdavkov a zníženie platov verejných zamestnancov. V snahe zvýšiť konkurencieschopnosť gréckeho hospodárstva klesali mzdy aj v súkromnom sektore. Od roku 2008 tisícky podnikov ukončili svoju činnosť a zanikli, pričom prepustili svojich zamestnancov. Podobne aj tisícky samostatne zárobkovo činných osôb ukončili svoje činnosti, čo prispelo k prudkému nárastu nezamestnanosti. Okamžitým následkom nižších príjmov bolo zníženie spotreby. 15. V roku 2009 pokles spotreby domácností v Grécku zaznamenal rovnaký negatívny trend ako v krajinách EÚ–27. V rokoch 2010 a 2011 došlo k oživeniu spotreby domácností na úrovni EÚ–27 a v roku 2012 nasledoval pokles. Spotreba domácností v Grécku klesá od začiatku finančnej a hospodárskej krízy a údaje sa každý rok zhoršujú. Spotreba domácností (percentuálna zmena v porovnaní s predchádzajúcim rokom) || 2008 || 2009 || 2010 || 2011 || 2012 EÚ–27 || 0,44 || -1,67 || 1,04 || 0,26 || -0,74 Grécko || 4,67 || -1,91 || -6,39 || -7,91 || -9,07 16. Podľa správy ELSTAT o príjme a životnej úrovni domácností bolo v roku 2012 až 23 % Grékov pod hranicou chudoby[6] . 17. K dnešnému dátumu je maloobchodný sektor predmetom ďalších troch žiadostí o podporu z EGF[7] takisto na základe celosvetovej finančnej a hospodárskej krízy. Udalosti, ktoré spôsobili prepúšťanie a ukončenie činnosti 18. Podľa gréckych orgánov udalosti, ktoré spôsobili prepúšťanie, boli najmä tieto dve: 1. pokles dostupného príjmu domácností – v dôsledku zvýšenia daňového zaťaženia, zníženia platov (súkromných aj verejných zamestnancov) a zvyšovania nezamestnanosti – čo malo za následok prudký pokles nákupnej sily; 2. rapídne zníženie úverov pre podniky a jednotlivcov v dôsledku nedostatku hotovosti v gréckych bankách. Podľa Gréckej národnej banky ročná miera rastu úverov poskytnutých domácnostiam a podnikom (okrem finančných podnikov) bola od roku 2010 záporná v dôsledku nedostatku hotovosti v gréckych bankách. 19. Spoločnosť Sprider Stores bola založená v roku 1971. V roku 1999 kúpila 80 % podniku skupina Hajioannou a začalo rozširovanie Sprider Stores až kým sa nestal najväčším gréckym nadnárodným „cenovo dostupným“ odevným maloobchodným reťazcom, ako sa hrdo uvádza na jeho webovej stránke[8]. V roku 2000 bola vytvorená dcérska spoločnosť Sprider Bulgaria v záujme lepšej podpory prítomnosti skupiny na Balkáne. O sedem rokov neskôr v roku 2007 podnik rozšíril svoju prítomnosť v juhovýchodnej Európe otvorením piatich predajní v Rumunsku, jedného v Lemesos (Cyprus) a ďalšieho v Sofii (Bulharsko). V ďalšom roku Sprider Stores otvoril 21 nových predajní v Grécku (10 predajní v Aténach a Tesalonikách a 11 v ostatných častiach krajiny) a 16 v zahraničí, v Rumunsku, Bulharsku, na Cypre, v Poľsku a Srbsku. V roku 2009 mala spoločnosť sieť 114 odevných predajní, 1 500 zamestnancov a obrat vo výške 150 miliónov EUR. 20. V dôsledku poklesu nákupnej sily gréckych domácností po poklese gréckeho hospodárstva od začiatku hospodárskej a finančnej krízy prudko klesol dopyt po iných než základných výrobkoch a obrat Sprider Stores začal tiež klesať. Obrat Sprider Stores (2009 – 2013) v mil. EUR 2009 || 2010 || 2011 || 2012 || 2013[9] 150,01 || 138,03 || 112,15 || 77,70 || 22,36 21. Ďalším dôsledkom recesie gréckeho hospodárstva boli chýbajúce finančné toky. S cieľom dosiahnuť nápravu Sprider Stores požiadali o finančnú pomoc od bánk, ale neúspešne. Podľa tlače je to hlavným argumentom, ktorý poskytla spoločnosť Sprider Stores v čase ohlásenia ukončenia činnosti[10]. 22. Zníženie obratu v dôsledku poklesu spotreby v kombinácii so sprísnením úverových podmienok spôsobili, že spoločnosť Sprider Stores nebola schopná nájsť riešenie a skončila podnikanie bankrotom a následným prepúšťaním. Očakávané účinky prepúšťania na miestne, regionálne a vnútroštátne hospodárstvo a zamestnanosť 23. Keďže Sprider Stores bol prítomný vo všetkých gréckych regiónoch, je prepúšťanie rozložené na celé Grécko. Grécke orgány uvádzajú, že prepúšťanie v spoločnosti Sprider Stores ešte viac zhorší situáciu v oblasti nezamestnanosti, ktorá je už zlá v dôsledku hospodárskej a finančnej krízy, a zdá sa byť obzvlášť nestabilná. Grécko má najvyššiu mieru nezamestnanosti medzi členskými štátmi EÚ. Miera nezamestnanosti Zdroj: Eurostat[11] 24. Najväčší počet prepustených osôb (64 %) je sústredený v Strednej Makedónii a Atike. V štvrtom štvrťroku 2013 bola miera nezamestnanosti v oboch oblastiach vyššia ako celoštátny priemer (27,5 %). V Atike dosiahla úroveň 28,2 %, zatiaľ čo v Strednej Makedónii 30,3 %[12]. V oboch regiónoch je navyše nedostatok voľných pracovných miest v porovnaní s vysokým počtom uchádzačov o zamestnanie. V dôsledku toho je 70 % nezamestnaných osôb bez zamestnania dlhšie ako 12 mesiacov. V Strednej Makedónii je situácia mladých uchádzačov o zamestnanie obzvlášť dramatická, keďže miera nezamestnanosti mladých ľudí je 60,4 %. 25. Okrem toho Atika tvorí 43 % gréckeho HDP; preto má zatvorenie podnikov v tejto oblasti vplyv na celé grécke hospodárstvo. Dotknutí príjemcovia a navrhované opatrenia Dotknutí príjemcovia 26. Počet dotknutých príjemcov, ktorých účasť na opatrení sa očakáva, sa odhaduje na 761. Rozdelenie týchto pracovníkov podľa pohlavia, štátnej príslušnosti a vekovej skupiny: Kategória || Počet dotknutých príjemcov Pohlavie: || muži: || 112 || (14,7 %) || ženy: || 649 || (85,3 %) Štátna príslušnosť: || občania EÚ: || 761 || (100,00 %) || pracovníci, ktorí nie sú občanmi EÚ: || 0 || (0,00 %) Veková skupina: || 15 – 24 rokov: || 37 || (4,9 %) || 25 – 29 rokov: || 171 || (22,5 %) || 30 – 54 rokov: || 549 || (72,1 %) || 55 – 64 rokov: || 4 || (0,5 %) || nad 64 rokov: || 0 || (0,00 %) 27. Grécke orgány navyše poskytnú personalizované služby spolufinancované fondom EGF až 550 mladým ľuďom, ktorí nie sú zamestnaní, ani nie sú v procese vzdelávania alebo odbornej prípravy (NEET) a ktorí ku dňu predloženia žiadosti nedosiahli vek 30 rokov, a to vzhľadom na to, že ku všetkým 682 prepusteniam uvedených v odseku 7 dochádza v regiónoch na úrovni NUTS 2, ktoré sú oprávnené v rámci iniciatívy na podporu zamestnanosti mladých ľudí[13]. 28. Celkový odhadovaný počet dotknutých príjemcov, pri ktorých sa očakáva účasť na opatreniach vrátane NEET, je preto 1 311. Oprávnenosť navrhovaných opatrení 29. Personalizované služby, ktoré sa poskytnú prepusteným pracovníkom a NEET pozostávajú z ďalej uvedených opatrení. – Profesijné poradenstvo: Toto sprievodné opatrenie, ktoré sa ponúkne všetkým účastníkom, zahŕňa tieto fázy: 1. Informácie určené NEET. Na rozdiel od 761 dotknutých pracovníkov, ktorí už sú vymedzení (bývalí pracovníci Sprider Stores), sa skupina dotknutých NEET ešte musí vymedziť. Okrem iných kritérií na výber dotknutých NEET, grécke orgány použijú kritériá v súlade s kritériami, ktoré sú zahrnuté do plánu Grécka pre implementáciu záruky pre mladých ľudí (t. j. mladí ľudia ohrození rizikom vylúčenia, na základe úrovne príjmov domácností, úrovne vzdelania, dĺžky nezamestnanosti atď.), a zohľadní sa aj vyjadrenie záujmu. Na tento účel zamýšľajú spustiť informačné kampane zamerané osobitne na NEET. 2. Prijatie a registrácia. Prvé opatrenie poskytnuté všetkým účastníkom (pracovníkom a NEET) zahŕňa informácie o dostupných službách a programoch odbornej prípravy a o zručnostiach a požiadavkách na odbornú prípravu. 3. Posúdenie zručností a osobný a profesijný doklad. Cieľom je pomôcť pracovníkom a NEET vymedziť ich vlastné zručnosti a príležitosti týkajúce sa ich vlastných záujmov a vytvoriť realistický kariérny plán. Posúdenie zručností zahŕňa intenzívne a personalizované poradenstvo štruktúrované ako cesta pozostávajúca z rôznych etáp, v ktorých pracovník a poradca pracujú na téme (napr. príležitosti, záujmy, analýza motivácií a očakávaní, prekážky atď.). Po tomto posúdení sa vytvorí osobný a profesijný doklad, ktorý bude obsahovať zhrnutie zručností účastníka/účastníčky, jeho/jej individuálny projekt a akčný plán. 4. Podpora pri hľadaní práce a profesijné poradenstvo. Tento bod zahŕňa: 1. odbornú prípravu v oblasti horizontálnych tém, ako sú rozvoj sociálnych zručností, prispôsobovanie sa novým situáciám, rozhodovanie; 2. pomoc pri hľadaní práce vrátane informácií o dostupných pracovných miestach, aktívneho vyhľadávania miestnych a regionálnych príležitostí na zamestnanie, techník hľadania práce a odbornej prípravy v oblasti písania životopisov a sprievodných listov a prípravy na pracovný pohovor; 3. profesijné poradenstvo: poradcovia poskytnú prepusteným pracovníkom poradenstvo v oblasti voľby povolania a navedú ich ku konkrétnym pracovným ponukám. 5. Vedenie smerom k zamestnaniu. Poradcovia budú tiež sprevádzať pracovníkov a NEET počas realizácie ich plánov odbornej prípravy a individuálnych plánov reintegrácie do zamestnania. Účastníci, ktorí sa zaujímajú o založenie podniku, získajú všeobecnú podporu a poradenstvo zamerané na podnikanie v rámci tohto opatrenia súvisiaceho s profesijným poradenstvom. 6. Monitorovanie. Toto opatrenie zabezpečuje sledovanie pokroku účastníkov počas šiestich mesiacov od ukončenia vykonávania opatrení. – Vzdelávanie, rekvalifikácia a odborná príprava. Toto opatrenie pozostáva z poskytovania kurzov odbornej prípravy pracovníkom a NEET v súlade s ich potrebami identifikovanými počas konzultácií o povolaní a v oblastiach a odvetviach s dobrými rozvojovými vyhliadkami, ktoré zodpovedajú existujúcim potrebám na trhu práce. Kurzy odbornej prípravy by mohli byť doplnené stážami. – Príspevok na novovzniknuté podniky. Pracovníci alebo NEET, ktorí si založia vlastný podnik, získajú do 15 000 EUR ako príspevok na pokrytie nákladov súvisiacich s jeho založením. Jednou z najväčších ťažkostí, ktorým podnikatelia v Grécku čelia pri zakladaní podniku, je prístup k financovaniu. Banky v dôsledku nedostatku hotovosti zamietajú väčšinu žiadostí o úver. Cieľom tohto opatrenia je podporiť podnikanie prostredníctvom tejto finančnej podpory. – Príspevky na hľadanie zamestnania a odbornú prípravu. Na pokrytie nákladov súvisiacich s účasťou na profesijnom poradenstve získajú príjemcovia 50 EUR za každý deň účasti. Počas odbornej prípravy bude tento príspevok 6 EUR na hodinu. – Príspevok na mobilitu. Pracovníci alebo NEET, ktorí prijmú pracovné miesto vyžadujúce zmenu pobytu, dostanú jednorazovú sumu 2 000 EUR na pokrytie potrebných výdavkov. 30. Navrhované opatrenia opísané v tomto dokumente predstavujú aktívne opatrenia trhu práce v rámci oprávnených opatrení stanovených v článku 7 nariadenia o EGF. Tieto opatrenia nenahrádzajú pasívne opatrenia sociálnej ochrany. 31. Grécke orgány poskytli požadované informácie o opatreniach, ktoré sú pre príslušný podnik povinné na základe vnútroštátneho práva alebo podľa kolektívnych dohôd. Potvrdili, že finančný príspevok z fondu EGF nenahrádza žiadne z týchto opatrení. Odhadovaný rozpočet 32. Odhadované celkové náklady sú 12 151 500 EUR, z čoho 11 941 500 EUR tvoria výdavky na personalizované služby a 210 000 EUR tvoria výdavky na činnosti súvisiace s prípravou, riadením, informovaním a propagáciou, kontrolou a vykazovaním. 33. Celková výška finančného príspevku požadovaného z fondu EGF je 7 290 900 EUR (60 % celkových nákladov). Opatrenia || Odhadovaný počet účastníkov || Odhadované náklady na účastníka (EUR) (*) || Odhadované celkové náklady (EUR) (**) Personalizované služby (opatrenia podľa článku 7 ods. 1 písm. a) a c) nariadenia o EGF) Profesijné poradenstvo || 1 311 || 1 250 || 1 638 750 Vzdelávanie, rekvalifikácia a odborná príprava || 1 311 || 2 658 || 3 484 000 Príspevok na založenie podniku || 200 || 15 000 || 3 000 000 Medzisúčet a): || — || 8 122 750 (68,02 %) Príspevky a stimuly (opatrenia podľa článku 7 ods. 1 písm. b) nariadenia EGF) Príspevok na hľadanie zamestnania || 1 311 || 1 250 || 1 638 750 Príspevok na odbornú prípravu || 1 100 || 1 800 || 1 980 000 Príspevok na mobilitu || 100 || 2 000 || 200 000 Medzisúčet b): || — || 3 818 750 (31,98 %) (opatrenia podľa článku 7 ods. 4 nariadenia o EGF) 1 Prípravné činnosti || — || 40 000 2. Riadenie || — || 40 000 3. Informácie a propagácia || — || 100 000 4. Kontrola a vykazovanie || — || 30 000 Medzisúčet c): || — || 210 000 (1,73 %) Celkové náklady (a + b + c): || — || 12 151 500 Príspevok z fondu EGF (60 % celkových nákladov) || — || 7 290 900 (*) S cieľom vyhnúť sa desatinným číslam boli odhadované náklady na pracovníka zaokrúhlené. Zaokrúhlenie však nemá vplyv na celkové náklady jednotlivých opatrení, ktoré ostávajú v súlade so žiadosťou podanou Gréckom. (**) Z dôvodu zaokrúhľovania celková suma nepredstavuje presný súčet jednotlivých položiek. 34. Náklady na opatrenia identifikované v predchádzajúcej tabuľke ako opatrenia podľa článku 7 ods. 1 písm. b) nariadenia EGF nepresahujú 35 % celkových nákladov koordinovaného balíka personalizovaných služieb. Grécke orgány potvrdili, že tieto opatrenia sú podmienené aktívnou účasťou dotknutých príjemcov na činnostiach súvisiacich s hľadaním práce alebo s odbornou prípravou. 35. Grécke orgány potvrdili, že investičné náklady na samozamestnanie, založenie podniku a prevzatie zamestnancov nepresiahnu 15 000 EUR na príjemcu. Obdobie oprávnenosti výdavkov 36. Grécke orgány začali poskytovať personalizované služby dotknutým príjemcom 1. septembra 2014. Výdavky na opatrenia uvedené v bode 29 sú teda oprávnené na získanie finančného príspevku z fondu EGF od 1. septembra 2014 do 1. septembra 2016. 37. Grécke orgány začali vynakladať administratívne výdavky na vykonávanie programu EGF 15. júla 2014. Výdavky na činnosti súvisiace s prípravou, riadením, informovanosťou a propagáciou, kontrolou a vykazovaním sú preto oprávnené na finančný príspevok z fondu EGF od 15. júla 2014 do 1. marca 2017. Doplnkovosť s opatreniami financovanými vnútroštátnymi fondmi alebo fondmi Únie 38. Zdrojom vnútroštátneho predbežného financovania alebo spolufinancovania je verejný investičný program ministerstva rozvoja. 39. Grécke orgány uviedli, že uvedené opatrenia, ktoré sú predmetom finančného príspevku z fondu EGF, nebudú predmetom finančného príspevku z iných finančných nástrojov Únie. Postupy konzultácií s dotknutými príjemcami alebo ich zástupcami alebo sociálnymi partnermi, ako aj miestnymi a regionálnymi orgánmi 40. Grécke orgány uviedli, že koordinovaný balík personalizovaných služieb bol vypracovaný po konzultáciách so zástupcami dotknutých príjemcov a s gréckou federáciou súkromných podnikov. V decembri 2014 sa navrhovaná žiadosť prediskutovala na niekoľkých stretnutiach so sociálnymi partnermi, s ktorými sa konzultovalo o rôznych otázkach súvisiacich s obsahom integrovaného balíka opatrení. Systémy riadenia a kontroly 41. Žiadosť obsahuje podrobný opis systému riadenia a kontroly, ktorý špecifikuje povinnosti zainteresovaných orgánov. Grécko oznámilo Komisii, že finančný príspevok budú riadiť a kontrolovať tie isté orgány, ktoré v Grécku riadia a kontrolujú financovanie z Európskeho sociálneho fondu (ESF). Úrad na koordináciu a monitorovanie opatrení fondu ESF (EYSEKT) bude fungovať ako riadiaci orgán a EDEL (Výbor pre finančný audit) ako kontrolný orgán a Samostatný úsek platobného orgánu ako certifikačný orgán. Záväzky poskytnuté zo strany príslušného členského štátu 42. Grécke orgány poskytli všetky potrebné uistenia, že: – v prístupe k navrhovaným opatreniam a ich vykonávaniu sa budú dodržiavať zásady rovnakého zaobchádzania a nediskriminácie, – boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania, – navrhované opatrenia nebudú predmetom finančnej podpory z iných fondov alebo finančných nástrojov Únie a zabráni sa dvojitému financovaniu, – navrhované opatrenia budú dopĺňať opatrenia financované zo štrukturálnych fondov, – finančný príspevok z fondu EGF bude v súlade s procesnými a hmotnými pravidlami Únie o štátnej pomoci. VPLYV NA ROZPOČET Návrh rozpočtu 43. Fond EGF neprekročí maximálnu ročnú sumu 150 miliónov EUR (v cenách z roku 2011), ako sa to stanovuje v článku 12 nariadenia Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020[14]. 44. Po preskúmaní žiadosti vzhľadom na podmienky stanovené v článku 13 ods. 1 nariadenia o EGF a s ohľadom na počet dotknutých príjemcov, navrhované opatrenia a odhadované náklady, Komisia navrhuje mobilizovať z fondu EGF sumu 7 290 900 EUR, ktorá predstavuje 60 % celkových nákladov na navrhované opatrenia, s cieľom poskytnúť finančný príspevok v súvislosti so žiadosťou. 45. Navrhované rozhodnutie mobilizovať fond EGF prijmú spoločne Európsky parlament a Rada, ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení[15]. Súvisiace akty 46. Súčasne s predložením svojho návrhu rozhodnutia o mobilizácii prostriedkov fondu EGF Komisia predloží Európskemu parlamentu a Rade návrh na presun sumy vo výške 7 290 900 EUR do príslušného rozpočtového riadku. 47. Zároveň s prijatím tohto návrhu na rozhodnutie o mobilizácii fondu EGF Komisia prijme rozhodnutie o finančnom príspevku prostredníctvom vykonávacieho aktu, ktorý nadobudne účinnosť v deň, keď Európsky parlament a Rada prijmú navrhované rozhodnutie o mobilizácii fondu EGF. Návrh ROZHODNUTIE EURÓPSKEHO PARLAMENTU A RADY o mobilizácii Európskeho fondu na prispôsobenie sa globalizácii podľa bodu 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2014/009 EL/Sprider Stores) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006[16], a najmä na jeho článok 15 ods. 4, so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení[17], a najmä na jej bod 13, so zreteľom na návrh Európskej komisie, keďže: (1) Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili svoju činnosť z dôvodu veľkých štrukturálnych zmien v usporiadaní svetového obchodu v dôsledku globalizácie, v dôsledku pokračovania celosvetovej finančnej a hospodárskej krízy, na ktorú sa zameriava nariadenie (ES) č. 546/2009[18], alebo v dôsledku novej celosvetovej finančnej a hospodárskej krízy, a pomôcť im pri ich opätovnom začleňovaní do trhu práce. (2) EGF nesmie prekročiť maximálnu ročnú sumu 150 miliónov EUR (v cenách z roku 2011), ako sa ustanovuje v článku 12 nariadenia (EÚ, Euratom) č. 1311/2013. (3) Grécko 6. júna 2014 predložilo žiadosť o mobilizáciu EGF v súvislosti s prepúšťaním[19] v predajniach Sprider Stores S. A. v Grécku a doplnilo ju o dodatočné informácie, ako sa uvádza v článku 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z fondu EGF podľa článku 13 nariadenia (EÚ) č. 1309/2013. (4) Podľa článku 6 ods. 2 nariadenia (EÚ) č. 1309/2013 sa Grécko rozhodlo poskytovať personalizované služby spolufinancované fondom EGF aj mladým ľuďom, ktorí nie sú zamestnaní, ani nie sú v procese vzdelávania alebo odbornej prípravy (NEET). (5) Preto je potrebné mobilizovať fond EGF s cieľom poskytnúť finančný príspevok vo výške 7 290 900 EUR v súvislosti so žiadosťou predloženou Gréckom, PRIJALI TOTO ROZHODNUTIE: Článok 1 V rámci všeobecného rozpočtu Európskej únie na rozpočtový rok 2014 sa mobilizuje fond EGF s cieľom poskytnúť sumu 7 290 900 EUR vo forme viazaných a platobných rozpočtových prostriedkov. Článok 2 Toto rozhodnutie sa uverejní v Úradnom vestníku Európskej únie. V Bruseli Za Európsky parlament Za Radu predseda predseda [1] Ú. v. EÚ L 347, 20.12.2013, s. 855. [2] Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393, 30.12.2006, s. 1). [3] V súlade so štvrtým odsekom článku 7 nariadenia (EÚ) č. 1309/2013. [4] Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34). [5] V zmysle článku 3 písm. a) nariadenia o EGF. [6] Hranica chudoby v Grécku je 5 508 EUR na rok a osobu (v prípade jednotlivcov) a 11 986 EUR v prípade rodín pozostávajúcich z dvoch dospelých osôb a dvoch detí do 14 rokov. [7] EGF/2010/016 ES Aragón maloobchod. KOM(2010) 615. EGF/2011/004 EL ALDI Hellas. KOM(2011) 580. EGF/2014/013 EL Odyssefs Fokas. Komisia ich v súčasnosti posudzuje. [8] http://www.spriderstores.ro/values/. [9] Prvých deväť mesiacov v roku. [10] Maloobchod s odevami Sprider Stores končí svoju činnosť po 32 rokoch. „Tento vývoj je dôsledkom odmietavého postoja a zamietnutí bánk pokračovať vo financovaní “ uviedla spoločnosť. Zdroj: www.ekathimerini.com. [11] Kód tsdec450 [12] Zdroj: ELSTAT. Prieskum pracovných síl za štvrtý štvrťrok 2013. [13] Všetky grécke regióny úrovne 2 NUTS sú oprávnené v rámci iniciatívy na podporu zamestnanosti mladých ľudí okrem Ιόνια Νησιά (Iónske ostrovy). Z celkového počtu prepustených osôb bolo 21 prepustených na Iónskych ostrovoch, 13 na Korfu a 8 na Zakynthose. [14] Ú. v. EÚ L 347, 20.12.2013, s. 884. [15] Ú. v. EÚ C 373, 20.12.2013, s. 1. [16] Ú. v. EÚ L 347, 20.12.2013, s. 855. [17] Ú. v. EÚ C 373, 20.12.2013, s. 1. [18] Ú. v. EÚ L 167, 29.6.2009, s 26. [19] V zmysle článku 3 písm. a) nariadenia o EGF.